Aarhuus Stifts-Tidende, 1846-12-12
Efter Nürnberger Bühnenmelt meddele vi følgende ligesaa interessante, som tragiske Historie, der i disse Dage har tildraget sig i Jnnsbruck. George Ball, der med sin Niece, Dille Lichtenstein, siden Paaske 1846 havde været engageret ved Nationaltheatret i Jnnsbruk, havde den Ulykke, i sin Egenskab af Overregisseur, strax i de første Prøver at lægge sig ud med adskillige Medlemmer, navnlig med Theatrets Primadonna, Madame Schoberlechner. Disse Colleger, som fandt sig krænkede i deres Forfængelighed, henvendte sig til Overdirecteuren, beklagede sig over Ball, og nu blev Dennes Liv forbittret paa alle mulige Maader. En Dag træder Overdirecteuren ind i Theatercancelliet og siger her, i flere Vidners Paahør, til Ball, at det var bedst, han ikke mere optraadte i Skuespillet; han spillede uden Anstrængelse og saa naturligt, som om han befandt sig i sin Stue og ikke for Publikum; kort: han var for naturlig, og det holdt man ikke af her. - Alligevel blev Ball, da Ludvig Løwe kort efter gav Gjæsteroller i Jnnsbruk, lønnet med Publikums enthusiastiske Bifald som Michel Angelo i Oehlenschlägers "Corregio." Ved mangfoldige Jntriquer, Kabaler og Machinationer er Ball maaskee bleven bevæget til, i et fremmed Blad at indrykke en bidende Artikel om de Jnnsbrucker Theatertilstande. Denne Artikel blev læst med stor Forbittrelse, og Enaf Ball's Fjender udtalte paa et offentligt Sted den Mening: man skulde først udpibe Ball og siden prygle ham ihiel. Om Middagen skulde der være Generalprøve paa "Jægerbruden. Hr. Wagner, en Ven af Ball, raadte Denne, ei at deeltage deri, da han ellers vilde udsætte sig for personlige Mishandlinger. Ball gik derpaa Kl. 3 til Politiet og bad, at man vilde foretage retslige Skridt, for at opdage Forfatteren til hiin Artikel, som han ikke vedkjendte sig. Saaledes blev det Aften; man gav "Dobbeltgængeren, hvori Ball, som Zonau, betræder Scenen i tredie Act. Næppe viste han sig, for en uhyre Piben lod sig høre. Ball fremtraadte med faste Skridt og tiltalte Publikum med disse Ord: "Jeg veed, at Publikum er indtaget imod mig; mine Colleger have denunceret mig som Kritikens Forfatter, men jeg er det ikke; jeg har anmodet Politiet om, at søge Forfatteren opdaget. Jndtil det skeer, beder jeg og Retfærdighed. Viser det sig da, at jeg er Forfatteren, saa kan man behandle mig efter Forgodtbefindende. Publikum applanderede denne Erklæring, og Stykket blev spillet roligt tilende. Da Tæppet var faldet, fulgte en Politi commissair Ball hjem, for at beskytte ham mod Mishandlinger. Hjemme forefandt han to andre Politi commissairer, som forlangte, at han skulde udlevere sine Papirer, hvilket han ogsaa gjorde. Hvad der videre er forefaldet, veed intet Menneske. Morgenen efter, Kl. 11, ansaae man det for nødvendigt, at sprænge Døren til Ball's Værelse; man fandt da Ball og Dille Lichtenstein, med gjennemskaarne Struber, han holdende en Barbeerkniv i Haanden. Midt i Værelset stod en Pande med Kul. Dille Lichtenstein havde Aftenen tilforn, efterat Forestillingen var tilende, sendt Bud til Theatret efter Steenkul, men ingen kunnet faae; hun havde derfor maattet tage Trækul, og disse vare for svage til at frembringe den tilsigtede Virkning, at dræbe ved deres Damp. Der fandtes en Seddel, skreven af DilleLichtensteins Haand, hvor hun erklærer: "Det er min frivillige Beslutning, at dele Ball's Skjæbne. Jeg efterlader lidt Gjæld, men mine Effecter ville være tilstrækkelige til at dække den." Begge Ligene bleve bragte til Hospitalet og her secerede. Lægerne erklærede, at de i lang Tid ikke havde havt to saa fuldkommen sunde Legemer under Kniven. Anden Dags Aften blev Dille Lichtenstein begravet ganske stille, men i viet Jord; Ball derimod blev, som Selvmorder og Morder, nedgravet udenfor Kirkegaarden. Nylig duellerede formedelst en Ubetydelighed to Studenter i Königsberg, K. og Maclean, den Sidste en Søn af den almindeligt afholdte Bankdirecteur sammesteds. Macleans Næse blev afhugget, og han døde efter store Lidelser; de ulykkelige Forældre ere utrøstelige over Tabet af deres haabefulde Søn.